
รายงานการตรวจราชการ ประจำเดือนพฤษภาคม 2566
ของ ผู้ตรวจราชการกระทรวงมหาดไทย (นายอำพล  พงศ์สุวรรณ)
เขตตรวจราชการที่ 6 กลุ่มจังหวัดภาคใต้ฝั่งอันดามัน จังหวัดกระบี่ ตรัง พังงา ภูเก็ต ระนอง สตูล
--------------------------------

ประเด็นนโยบายและข้อสั่งการสำคัญเดือนพฤษภาคม 2566
ประเด็นที่ 1 การพัฒนาทรัพยากรมนุษย์ด้วยแนวทางการส่งเสริมการเรียนรู้ด้านสาขาวิชาสุนทรียศาสตร์ (ศิลปะ ดนตรี และนาฎศิลป์ ฯลฯ) ของกองทุน “พี่ร้องให้น้องได้เรียน” จังหวัดพังงา


จังหวัดพังงา ได้จัดตั้งกองทุนพี่ร้องให้น้องได้เรียนจังหวัดพังงา ดำเนินการในรูปคณะกรรมการ            เมื่อปี พ.ศ. 2560 วัตถุประสงค์เพื่อให้เด็กนักเรียนในจังหวัดพังงา ได้เรียนวิชาเกี่ยวกับศิลปะ ดนตรี และนาฎศิลป์อย่างถูกต้อง สามารถนำมาประยุกต์ใช้กับวิชาต่าง ๆ และทักษะชีวิตในสังคมปัจจุบันได้ โดยได้สนับสนุนทุนการศึกษาตั้งแต่ระดับประถมศึกษาจนจบระดับปริญญาตรี ตั้งแต่ปีการศึกษา 2561 เป็นต้นมา ปัจจุบัน          มีนักเรียนที่ยังรับทุนการศึกษาต่อเนื่อง จำนวน 22 คน แยกเป็นระดับประถมศึกษา 1 คน ระดับมัธยมศึกษา             14 คน และระดับปริญญาตรี 7 คน โดยปี พ.ศ. 2566 จังหวัดพังงามีการดำเนินการดังนี้

(1) จัดคอนเสิร์ตพี่ร้องให้น้องได้เรียน ระดมทุนหารายได้สมทบกองทุน มีเงินเหลือเข้ากองทุน            รวม 1,247,810 บาท

(2) องค์การบริหารส่วนจังหวัดพังงา สนับสนุนงบประมาณจัดอบรมพัฒนาทักษะ                         ด้านสุนทรียศาสตร์ให้ครู นักเรียน และบุคลากรทางการศึกษาจังหวัดพังงา ผู้เข้าอบรม 270 คน แบ่งการเรียนเป็น 4 ฐาน คือ ฐานการวาดภาพศิลปะสีน้ำ ฐานโนราบิกไลน์เด้นส์แบบร่วมสมัย ฐานเทคนิคการบรรเลงเครื่องเป่าลม และฐานสังสรรค์เส้นเสียง 

(3) การใช้จ่ายเงินกองทุนพี่ร้องให้น้องได้เรียนจังหวัดพังงา 
                       
(3.1) สนับสนุนเงินค่าจ้างครูสอนดนตรีให้โรงเรียนวัดโคกสวย จำนวน 15,000 บาท เนื่องจากขาดแคลนครูสอนวิชาดนตรีนาฎศิลป์


(3.2) ทุนการศึกษานักเรียน นักศึกษาที่มีความรักและสนใจด้านศิลปะ ดนตรี และนาฎศิลป์ ตั้งแต่ระดับประถมศึกษา จนจบระดับปริญญาตรี ดังนี้



   - ระดับประถมศึกษา  เดือนละ 500 บาท



   - ระดับมัธยมศึกษา    เดือนละ 1,000 บาท



   - ระดับปริญญาตรี     เดือนละ 2,000 บาท
โดยจังหวัดตรัง และระนอง ได้แจ้งผู้บริหารองค์กรปกครองส่วนท้องถิ่นในพื้นที่นำแนวทางการดำเนินงานกองทุน      พี่ร้องให้น้องได้เรียนจังหวัดพังงา ไปขยายผลโรงเรียนในสังกัดเพื่อให้เด็กและเยาวชนได้มีโอกาสเรียนรู้และพัฒนาทักษะในศิลปะแขนงต่าง ๆ โดยให้เชื่อมโยงกับภูมิปัญญาและอัตลักษณ์ในท้องถิ่นตนเอง 

ข้อเสนอแนะจากการตรวจราชการ 

ขอให้จังหวัดในเขตตรวจราชการที่ 6 นำแนวทางการดำเนินงานกองทุนพี่ร้องให้น้องได้เรียนจังหวัดพังงา ไปดำเนินการขยายผลเพื่อจัดหาทุนการศึกษาช่วยเหลือนักเรียนและนักศึกษาที่ขาดแคลนทุนทรัพย์ ได้มีโอกาสศึกษาตามศักยภาพความสามารถและความสนใจของนักเรียนแต่ละราย


ประเด็น...
ประเด็นตรวจราชการตามแผนการตรวจราชการ
ประเด็นที่ 1 การพัฒนาศักยภาพผู้ผลิต ผู้ประกอบการ OTOP ด้านผ้าไทย และงานหัตถกรรม (Coaching) “ผ้าลายดอกรักราชกัญญา”

จังหวัดในเขตตรวจราชการที่ 6 มีผู้ผลิต และผู้ประกอบการผ้า ทั้งหมด รวม 78 ราย ได้นำผู้ผลิต และผู้ประกอบการ OTOP ด้านผ้าไทย และงานหัตถกรรม เข้าร่วมโครงการพัฒนาศักยภาพผู้ผลิตและผู้ประกอบการ OTOP ด้านผ้าไทย และหัตถกรรม ที่กรมการพัฒนาชุมชนกำหนดจัดในแต่ละภูมิภาค รวม 28 ราย คิดเป็นร้อยละ 35.90 และแต่ละจังหวัดได้จัดอบรมพัฒนาทักษะให้กับผู้ผลิต/ผู้ประกอบการด้านอื่น ๆ เพิ่มเติม เช่น จังหวัดกระบี่ อบรมพัฒนารูปแบบผลิตภัณฑ์ผ้าบาติก “บาติกโมเดล” สู่ตลาดสากล โดยใช้สีจากต้นไม้ประจำจังหวัด                พัฒนาสีธรรมชาติย้อมผ้าที่เป็นอัตลักษณ์เฉพาะจังหวัด จังหวัดพังงา อบรมพัฒนาทักษะกลุ่มสตรีในการผลิตผ้า            สีธรรมชาติ โดยใช้สีและอัตลักษณ์ของแต่ละพื้นที่ และเตรียมความพร้อมการเข้าร่วมประกวด จังหวัดระนอง นำลายจากการพิมพ์ใบไม้มาประยุกต์กับลายดอกรักราชกัญญา และจังหวัดภูเก็ต อบรมการผลิตผ้าสีธรรมชาติ จากสีต้นไม้ประจำจังหวัด (ต้นประดู่บ้าน) และนำลายผ้าดอกรักราชกัญญาต่อยอดสร้างมูลค่าเพิ่มแปรรูปผลิตภัณฑ์จากผ้า เช่น กระเป๋า หมวก หมอน 

การประกวดผ้าลายพระราชทาน "ผ้าลายดอกรักราชกัญญา" ประจำปี 2566 โดยมีเป้าหมายการ          รับสมัครทั่วประเทศไม่น้อยกว่า 5,000 ผืน ขณะนี้อยู่ระหว่างการเปิดรับสมัครจนถึงวันที่ 4 สิงหาคม 2566              โดยจังหวัดในเขตตรวจราชการที่ 6 มีเป้าหมายส่งชิ้นงานเข้าประกวด รวม 133 ชิ้นงาน เพิ่มขึ้นจากปีที่ผ่านมา 77 ชิ้นงาน คิดเป็นร้อยละ 57.89 (ปี 2565 ส่งประกวดรวม 56 ชิ้นงาน) ซึ่งแต่ละจังหวัดได้เตรียมการประกวด และประชาสัมพันธ์เชิญชวนผู้สนใจส่งชิ้นงานเข้าประกวดผ่านทุกช่องทาง 
	จังหวัด
	จำนวน
ผู้ผลิตผู้ประกอบการ
	ผู้ผลิตผู้ประกอบการ
เข้าร่วม คก.ยกระดับการพัฒนาผลิตภัณฑ์ฯ
	การประกวดผ้าลายพระราชทาน 
ปี 2565
	เป้าหมายส่งชิ้นงานเข้าประกวดฯ 
ปี 2566 

	
	
	
	จำนวนชิ้นงาน
ที่ส่งประกวด
	จำนวนชิ้นงาน
ที่ได้รับรางวัล
	จำนวนกลุ่ม
	งานผ้า
	งานหัตถกรรม
	รวมชิ้นงาน

	
	
	
	งานผ้า
	งานหัตถกรรม
	
	
	
	
	

	เขต 6
	78
	28
	
	
	
	
	
	
	

	กระบี่
	5
	5
	8
	0
	2
	5
	0
	16
	16

	ตรัง
	21
	3
	 12
	-
	-
	18
	37
	-
	37

	พังงา
	19
	2
	 8
	6 
	0 
	15 
	21
	6
	27

	ภูเก็ต
	12
	12
	 9
	 -
	- 
	10
	29
	3
	32

	ระนอง
	4
	2
	10 
	0 
	0
	4 
	20 
	1 
	21

	สตูล
	17
	4
	12 
	 0
	เข้ารอบระดับภาค 1 ผืน 
	 10
	32 
	 0
	32



การจำหน่ายผ้าลายดอกรักราชกัญญา ในภาพรวมจังหวัดในเขตตรวจราชการที่ 6 มียอดจำหน่ายผ้าลายดอกรักราชกัญญาเดือนพฤษภาคม 2566 จำนวน 1,152,900 บาท ยอดจำหน่ายสะสม ปี 2566 (เดือนมกราคม - พฤษภาคม 2566) รวม 4,472,100 บาท โดยจังหวัดสตูล มียอดจำหน่ายมากที่สุด จำนวน 1,746,000 บาท รองลงมาคือจังหวัดภูเก็ต จำนวน 1,317,000 บาท
จังหวัด...
หน่วย : บาท

	จังหวัด
	ยอดจำหน่ายสะสม
ม.ค. - เม.ย. 66
	ยอดจำหน่าย
เดือน พ.ค. 66
	รวมยอดจำหน่าย

	กระบี่
	711,900
	520,000
	1,231,900

	ตรัง
	12,800
	18,400
	31,200

	พังงา
	55,000
	50,000
	105,000

	ภูเก็ต
	1,186,500
	180,500
	1,317,000

	ระนอง
	6,000
	35,000
	41,000

	สตูล
	1,397,000
	349,000
	1,746,000


ข้อเสนอแนะจากการตรวจราชการ 
    

ขอให้จังหวัดกำชับพัฒนาการจังหวัด ให้จัดทีมติดตามความก้าวหน้าการพัฒนาผลิตภัณฑ์ผ้าไทย              และงานหัตถกรรมของผู้ผลิต ผู้ประกอบการ OTOP ที่เข้าร่วมโครงการ และส่งเสริมให้ผู้ผลิต ผู้ประกอบการฯ           ร่วมส่งผลิตภัณฑ์เข้าร่วมการประกวดผ้าลายพระราชทาน “ผ้าลายดอกรักราชกัญญา” ประจำปี 2566           ตามระยะเวลาที่กำหนด และให้ส่งชิ้นงานเข้าประกวดมากกว่าปีที่ผ่านมา
ประเด็นที่ 2 การตรวจติดตามการสำรวจสินทรัพย์ ตามมาตรา 62 แห่งพระราชกฤษฎีกาว่าด้วยการบริหารงาน          เชิงพื้นที่แบบบูรณาการ พ.ศ. 2565 (ทุกแหล่งงบประมาณ)



จังหวัดในเขตตรวจราชการที่ 6 ได้ดำเนินการสำรวจและรายงานสินทรัพย์ที่ไม่มีการดูแล บำรุงรักษา ไม่มีการใช้ประโยชน์หรือใช้ประโยชน์ไม่ได้ รวมทั้งที่ชำรุดทรุดโทรมจนไม่อาจใช้ประโยชน์ตามวัตถุประสงค์ที่จัดซื้อจัดจ้างมาของทุกหน่วยงานในพื้นที่จังหวัด ตามพระราชกฤษฎีกาว่าด้วยการบริหารงานเชิงพื้นที่แบบบูรณาการ        พ.ศ. 2565 มาตรา 62 แล้วเสร็จรวม 5 จังหวัด คือ จังหวัดกระบี่ ตรัง ภูเก็ต ระนอง และสตูล สำหรับจังหวัดพังงา ระหว่างสำรวจสินทรัพย์ที่อยู่ในความดูแลขององค์กรปกครองส่วนท้องถิ่น  ในภาพรวมจังหวัดในเขตตรวจราชการ           ที่  6 มีสินทรัพย์ตามนัยมาตรา 62 รวม 94 รายการ มูลค่าสินทรัพย์ 358,343,056.03 บาท ซึ่งส่วนใหญ่เป็นสินทรัพย์ประเภทที่ดินและสิ่งก่อสร้าง โดยจังหวัดกระบี่ และระนอง มีรายการสินทรัพย์มากที่สุด คือ 71 รายการ และ 16 รายการ ตามลำดับ และจังหวัดที่ไม่มีรายการสินทรัพย์ตามนัยมาตรา 62 รวม 2 จังหวัด คือ จังหวัดตรัง และภูเก็ต 
	 จังหวัด
	สินทรัพย์ตามมาตรา 62 (รายการ/มูลค่าสินทรัพย์ (บาท))

	
	ที่ดิน/สิ่งก่อสร้าง
	ครุภัณฑ์
	ระบบเทคโนโลยีสารสนเทศ/ระบบอื่นๆ
	รวม

	
	รายการ/มูลค่าสินทรัพย์
	ลงพิกัดแล้ว
(รายการ)
	
	
	

	กระบี่
	66 รายการ
62,910,269.70 บาท
	66
	5 รายการ
26,460,251.18 บาท
	0
	71 รายการ
89,370,520.88 บาท

	ตรัง 
	0
	0
	0
	0
	0

	พังงา 
	4 รายการ
64,833,519.74 บาท
	0
	1 รายการ
1,692,000 บาท
	0
	5 รายการ
66,525,519.74 บาท

	ภูเก็ต
	0
	0
	0
	0
	0

	ระนอง
	13 รายการ 158,722,505.41 บาท
	13 
	2 รายการ
 11,102,510 บาท
	1 รายการ 
328,000 บาท
	16 รายการ 170,153,015.41 บาท

	สตูล 
	2 รายการ
32,300,000 บาท
	2
	0
	0
	2 รายการ
32,300,000 บาท

	รวม
	85 รายการ
318,766,294.85 บาท
	81
	8 รายการ
39,254,761.18 บาท
	1 รายการ
328,000 บาท
	94 รายการ
358,343,056.03 บาท


ข้อเสนอ...
ข้อเสนอแนะจากการตรวจราชการ 


1. ขอให้จังหวัดพังงา เร่งรัดดำเนินการสำรวจและจัดทำรายงานสินทรัพย์ให้ครบถ้วน                          ตามนัยมาตรา 62 แห่งพระราชกฤษฎีกาว่าด้วยการบริหารงานเชิงพื้นที่แบบบูรณาการ พ.ศ. 2565  และลงพิกัด  สิ่งปลูกสร้างทุกรายการ 

2. ขอให้ผู้ว่าราชการจังหวัด กำชับสำนักงานจังหวัด ให้เร่งรัดโอนสินทรัพย์ที่ได้จัดหาโดยใช้งบประมาณของจังหวัด/กลุ่มจังหวัด ซึ่งเป็นพัสดุที่มีคุณภาพดีและยังสามารถใช้งานได้ ให้หน่วยงานของรัฐให้แล้วเสร็จภายในปีงบประมาณ พ.ศ. 2566 

3. ขอให้จังหวัดเน้นย้ำ และกำชับหน่วยงานที่เสนอโครงการตามแผนปฏิบัติราชการจังหวัดและ          กลุ่มจังหวัด กรณีงบลงทุนทุกโครงการ ให้หน่วยงานรับผิดชอบโครงการ จัดทำบันทึกข้อตกลงในการโอนสินทรัพย์ระหว่างจังหวัดกับส่วนราชการที่มีอำนาจหน้าที่และมีความพร้อมในการบริหารสินทรัพย์รับเป็นผู้ดูแลบำรุงรักษา เมื่อโครงการแล้วเสร็จ ตั้งแต่การเสนอโครงการขอตั้งงบประมาณ 
ประเด็นที่ 3 การตรวจติดตามการใช้จ่ายงบประมาณตามแผนปฏิบัติราชการของสำนักงานปลัดกระทรวงมหาดไทย จังหวัดและกลุ่มจังหวัด 
     
3.1 การติดตามการบริหารงบประมาณตามแผนปฏิบัติราชการของจังหวัด/กลุ่มจังหวัด ประจำปีงบประมาณ พ.ศ. 2566 

ผลการเบิกจ่ายและใช้จ่ายงบประมาณของจังหวัดในเขตตรวจราชการที่ 6 ข้อมูล ณ วันที่ 31 พฤษภาคม 2566 ในภาพรวม พบว่ามีจังหวัดที่มีการใช้จ่ายงบประมาณสูงกว่าเป้าหมายการใช้จ่ายในไตรมาส 2 (ร้อยละ 56.24) รวม 3 จังหวัด คือ จังหวัดภูเก็ต สตูล และระนอง โดยจังหวัดภูเก็ต มีผลการใช้จ่ายมากที่สุด         ที่ร้อยละ 92.53 สูงกว่าเป้าหมายการเบิกจ่ายงบประมาณและการใช้จ่ายภาครัฐ ปีงบประมาณ พ.ศ. 2566           ที่กำหนดในไตรมาส 3 (ร้อยละ 81.74) จังหวัดที่มีผลการใช้จ่ายต่ำสุด คือ จังหวัดกระบี่ และพังงา มีผลการใช้จ่ายที่ร้อยละ 29.77 และร้อยละ 33.71 ตามลำดับ สำหรับกลุ่มจังหวัดภาคใต้ฝั่งอันดามัน มีผลการใช้จ่ายเงินร้อยละ 38.64 ต่ำกว่าเป้าหมายที่กำหนด


หน่วย : ล้านบาท

	กลุ่มจังหวัด/จังหวัด
	งบรวม
	ผลการใช้จ่ายงบประมาณ
	ลำดับการใช้จ่ายเงิน

	
	
	PO+สำรองเงินมีหนี้
	เบิกจ่าย
	รวมการใช้จ่าย (เบิก+PO)
	ร้อยละ
	

	กลุ่มภาคใต้ฝั่งอันดามัน
	321.75
	119.00
	5.33
	124.34
	38.64
	16

	กระบี่
	166.75
	34.45
	15.18
	49.63
	29.77
	73

	ตรัง
	193.64
	39.32
	55.33
	94.65
	48.88
	71

	พังงา
	159.50
	29.34
	24.83
	53.77
	33.71
	72

	ภูเก็ต
	163.06
	115.42
	35.47
	150.89
	92.53
	9

	ระนอง
	163.79
	59.03
	33.86
	92.89
	56.71
	65

	สตูล
	182.91
	95.13
	45.51
	140.64
	76.89
	44





การก่อหนี้ผูกพันรายจ่ายงบลงทุน งบจังหวัดและกลุ่มจังหวัด ปีงบประมาณ พ.ศ. 2566 จังหวัดภูเก็ต ได้ก่อหนี้ผูกพันแล้วเสร็จทุกรายการ สำหรับจังหวัดกระบี่ ตรัง พังงา ระนอง และสตูล ยังมีความล่าช้าก่อหนี้ผูกพันไม่เป็นไปตามเป้าหมายที่กำหนด มีรายการงบลงทุนที่อยู่ระหว่างการจัดซื้อจัดจ้างหลายรายการ เนื่องจากมีการขอโอนเปลี่ยนแปลง และยังไม่ได้รับอนุญาตการใช้พื้นที่จากหน่วยงานเจ้าของพื้นที่ โดย จังหวัดพังงา มีรายการที่ยังไม่ก่อหนี้ผูกพัน จำนวน 10 รายการ (ร้อยละ 76.92 ของรายการงบลงทุนทั้งหมด) รองลงมาคือ จังหวัดกระบี่ จำนวน 7 รายการ (ร้อยละ 53.84 ของรายการงบลงทุนทั้งหมด) และจังหวัดตรัง 15 รายการ (ร้อยละ 38.46 ของรายการงบลงทุนทั้งหมด)
กลุ่มจังหวัด...
  หน่วย : ล้านบาท

	กลุ่มจังหวัด/จังหวัด
	งบประมาณ
รายจ่ายงบลงทุน
	ก่อหนี้ผูกพัน
	เบิกจ่าย
	ระหว่างจัดซื้อจัดจ้าง

	
	รายการ
	งบประมาณ
	รายการ
	งบประมาณ
	
	รายการ
	งบประมาณ

	กลุ่มภาคใต้ฝั่งอันดามัน
	16
	300.75
	6
	166.23
	3.22
	10
	155.25

	กระบี่
	13
	136.83
	6
	34.75
	3.28
	7
	66.23

	ตรัง
	39
	160.77
	24
	38.26
	37.23
	15
	122.51

	พังงา
	13
	109.57
	3
	29.40
	9.57
	10
	80.17

	ภูเก็ต
	6
	139.30
	6
	138.254
	23.70
	0
	0

	ระนอง
	17
	135.93
	8
	75.94
	24.21
	8
	53.18

	สตูล
	16
	14.47
	15
	135.49
	25.99
	1
	25.50


ปัญหา/อุปสรรค


1. ผู้รับจ้างไม่เบิกเงินตามงวดงานที่กำหนดในสัญญา รอเบิกจ่ายในงวดสุดท้ายเพียงงวดเดียว ทำให้                 ผลการเบิกจ่ายไม่เป็นไปตามแผนการใช้จ่ายงบประมาณ


2. ผู้รับจ้างบางรายเป็นคู่สัญญาหลายโครงการ ทำให้ขาดสภาพคล่อง รวมถึงเครื่องจักร และแรงงาน            ไม่เพียงพอ ทำให้ผลงานไม่เป็นไปตามงวดงานและระยะเวลาตามสัญญา ส่งผลต่อการเบิกจ่ายงบประมาณ


3. จังหวัดกระบี่ ระนอง และสตูล มีโครงการดำเนินการในพื้นที่อุทยานแห่งชาติ และยังไม่ได้ขออนุญาต         ใช้พื้นที่จากหน่วยงานเจ้าของพื้นที่ ทำให้การดำเนินโครงการล่าช้าไม่เป็นไปตามแผนที่กำหนดไว้

4. จังหวัดตรัง และระนอง มีรายการขอโอนเปลี่ยนแปลงโครงการ ทำให้เกิดความล่าช้าในการดำเนินโครงการ 

ข้อเสนอแนะจากการตรวจราชการ


                 ขอให้จังหวัดและกลุ่มจังหวัด กำกับ ติดตาม และเร่งรัดหน่วยรับผิดชอบโครงการ ให้เร่งดำเนินการ         ใช้จ่ายงบประมาณให้เป็นไปตามแผนการปฏิบัติงานและแผนการใช้จ่ายงบประมาณ โดยเฉพาะจังหวัดที่มีการใช้จ่ายงบประมาณต่ำกว่าเป้าหมาย คือ จังหวัดกระบี่ ตรัง พังงา และกลุ่มจังหวัดภาคใต้ฝั่งอันดามัน ขอให้เร่งรัดการใช้จ่ายงบประมาณให้เป็นไปตามเป้าหมายตามมาตรการเร่งรัดการเบิกจ่ายงบประมาณและการใช้จ่ายภาครัฐ ปีงบประมาณ พ.ศ. 2566 ตามมติคณะรัฐมนตรี เมื่อวันที่ 27 กันยายน 2565 และเร่งรัดการก่อหนี้ผูกพัน และบันทึกการ       จองเงิน (PO) ในระบบ New GFMIS Thai ให้แล้วเสร็จภายในวันทำการสุดท้ายของเดือนกันยายน 2566


3.2 การตรวจติดตามการเร่งรัดเบิกจ่ายงบประมาณปีงบประมาณ พ.ศ. 2566 รายการงบลงทุนของสำนักงานปลัดกระทรวงมหาดไทย ประจำปี พ.ศ. 2566 (ส่วนภูมิภาค 9 จังหวัด ได้แก่ จังหวัดเชียงราย นครปฐม นครราชสีมา พังงา พัทลุง ราชบุรี สุราษฎร์ธานี จันทบุรี และระยอง) 



จังหวัดพังงา ได้รับจัดสรรงบประมาณรายการงบลงทุนของสำนักงานปลัดกระทรวงมหาดไทย ประจำปีงบประมาณ พ.ศ. 2566 รวม 4 รายการ งบประมาณรวม 7,360,500 บาท ดำเนินการแล้วเสร็จ 1 รายการ เบิกจ่ายแล้วรวม 816,000 บาท (ร้อยละ 11.09) ระหว่างดำเนินการ 2 รายการ และระหว่างจัดซื้อจัดจ้าง 1 รายการ ดังนี้
 

(1) ค่าครุภัณฑ์บ้านพักรองผู้ว่าราชการจังหวัด งบประมาณ 316,000 บาท เบิกจ่ายแล้วเสร็จ


(2) ค่าปรับปรุงซ่อมแซมอาคารศาลากลางจังหวัด งบประมาณ 1,561,000 บาท ลงนามในสัญญา 1,328,000 บาท
 

(3) ค่าก่อสร้างรั้วบ้านพักรองผู้ว่าราชการจังหวัด งบประมาณ 527,000 บาท เบิกจ่ายแล้ว 500,000 บาท คงเหลือยังไม่เบิกจ่าย จำนวน 27,000 บาท
(4) ค่าก่อสร้าง...


(4) ค่าก่อสร้างรั้วศูนย์ราชการจังหวัดพังงา งบประมาณ 4,956,500 บาท ระหว่างจัดซื้อจัดจ้าง               จะดำเนินการหาผู้รับจ้างโดยวิธีคัดเลือก
ปัญหา/อุปสรรค : รายการค่าก่อสร้างรั้วศูนย์ราชการจังหวัดพังงา ไม่มีผู้ยื่นเสนอราคาทั้ง 2 ครั้ง ทำให้ไม่สามารถ ก่อหนี้ผูกพันได้ตามแผนที่กำหนด  
ข้อเสนอแนะจากการตรวจราชการ 

ขอให้ผู้ว่าราชการจังหวัดพังงา กำชับสำนักงานจังหวัดพังงา ให้เร่งรัดการดำเนินการจัดซื้อจัดจ้างรายการค่าก่อสร้างรั้วศูนย์ราชการจังหวัดพังงา และก่อหนี้ผูกพันให้แล้วเสร็จภายในวันที่ 31 พฤษภาคม 2566

3.3 การตรวจติดตามเงินกันไว้เบิกเหลี่อมปี (งบลงทุน) ของปีงบประมาณ พ.ศ. 2565 (26 จังหวัด ได้แก่ จังหวัดขอนแก่น ชลบุรี ชัยภูมิ เชียงราย ตราด ตาก นครนายก นครราชสีมา นครศรีธรรมราช นนทบุรี นราธิวาส ปทุมธานี พัทลุง แพร่ ภูเก็ต มหาสารคาม ยโสธร ราชบุรี เลย ศรีสะเกษ สมุทรปราการ สิงห์บุรี สุโขทัย          สุราษฎร์ธานี สุรินทร์ และอ่างทอง)


จังหวัดภูเก็ต มีรายการงบลงทุนของสำนักงานปลัดกระทรวงมหาดไทย ที่กันเงินไว้เบิกเหลี่ยมปีของปีงบประมาณ พ.ศ. 2565 รวม 3 รายการ งบประมาณรวม 32,792,000 บาท ข้อมูล ณ วันที่ 31 พฤษภาคม 2566 เบิกจ่ายแล้วรวม 8,433,600 บาท คิดเป็นร้อยละ 20.33 คาดว่าจะเบิกจ่ายแล้วเสร็จภายในเดือนสิงหาคม 2566 รวม 2 รายการ และเบิกจ่ายภายในเดือนมกราคม 2567 จำนวน 1 รายการ 
	รายการ
	PO
	เบิกจ่าย
	คาดว่าเบิกจ่ายแล้วเสร็จ
	ปัญหา/อุปสรรคเบิกจ่ายล่าช้า

	1. ค่าก่อสร้างบ้านพัก ผวจ.ภูเก็ต          งบ 8.757 ลบ.
	10,616,000
	0
	 ม.ค.67
	- ลงนามสัญญาเมื่อวันที่ 26 พฤษภาคม 2566 สัญญาสิ้นสุด วันที่ 21 มกราคม 2567 
- ผู้รับจ้างเข้าดำเนินการปรับพื้นที่ เมื่อวันที่ 15 มิถุนายน 2566

	2. ค่าก่อสร้าง ศลก.จ.ภูเก็ต ระยะที่ 4 งบ 9.040 ลบ.
	9,040,000
	4,068,000
	ก.ค.66
	ผลงานล่าช้า เนื่องจากผู้รับจ้างขาดสภาพคล่อง

	3. ค่าก่อสร้างอาคารชุดพักอาศัย 
ข้าราชการสำนักงานจังหวัดภูเก็ต 
งบ 34.1253 ลบ.
	21,828,000
	4,365,600
	ส.ค.66
	ผลงานล่าช้า เนื่องจากผู้รับจ้างขาดสภาพคล่อง



ข้อเสนอแนะจากการตรวจราชการ 

ขอให้รองผู้ว่าราชการจังหวัดภูเก็ต ที่กำกับดูแลสำนักงานจังหวัด กำหนดมาตรการในการติดตาม เร่งรัดการดำเนินการผู้รับจ้างให้เป็นไปตามสัญญา และเบิกจ่ายเงินกันเหลื่อมปี พ.ศ. 2565 ให้แล้วเสร็จภายในวันที่ 31 สิงหาคม 2566
-------------------------------------------
